ПРОТОКОЛ № 20
от заседание на Комисия по дисциплинарните производства
на Висшия съдебен съвет,
проведено на 27 май  2014 г.

Днес, 27 май 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ:  ВАСИЛ ПЕТРОВ
ЧЛЕНОВЕ:  СВЕТЛА ПЕТКОВА
                                                                         ЯСЕН ТОДОРОВ
                                                                         МИЛКА ИТОВА
                                                                         МИХАИЛ КОЖАРЕВ
                                                                         ЮЛИЯ КОВАЧЕВА
                                                                     
ОТСЪСТВА: Галя Георгиева.
От администрацията на ВСС: Деница Захариева и Мартин Величков – експертни сътрудници на Комисия по дисциплинарните производства.

	Заседанието протече при следния дневен ред:

 1. Жалба от адв. Васил Неделчев – САК, относно забавяне при решаване на дела от страна на съдия от Софийски градски съд.

2. Предложение от Димитър Михайлов – председател на Районен съд гр. Провадия, за налагане на дисциплинарно наказание на Ивайло Йорданов Иванов – съдия в Районен съд гр. Провадия.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следните допълнителни точки:

3. Заповед на Сотир Цацаров – Главен прокурор на Република България, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Васил Иванов Асенов – следовател в Национална следствена служба.

 4. Обсъждане на промяна в Правилник за организация на дейността на Висшия съдебен съвет и неговата администрация, относно дирекция „Дисциплинарна дейност” – докладва г-жа Светла Петкова.

По дневния ред

1. ОТНОСНО: Жалба от адв. Васил Неделчев – САК, относно забавяне при решаване на дела от страна на съдия от Софийски градски съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Приема за сведение жалба от адв. Васил Неделчев – САК, относно забавяне при решаване на дела от страна на съдия от Софийски градски съд.
1.2. Изпраща копие от жалбата на адв. Васил Неделчев – САК, относно забавяне при решаване на дела от страна на съдия от Софийски градски съд на председателя на Софийски градски съд за предприемане на необходимите мерки.

2. ОТНОСНО: Предложение от Димитър Михайлов – председател на Районен съд гр. Провадия, за налагане на дисциплинарно наказание на Ивайло Йорданов Иванов – съдия в Районен съд гр. Провадия.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет, съгласно предложението от Димитър Михайлов – председател на Районен съд гр. Провадия, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Ивайло Йорданов Иванов – съдия в Районен съд гр. Провадия.

3. ОТНОСНО:  Заповед на Сотир Цацаров – Главен прокурор на Република България, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Васил Иванов Асенов – следовател в Национална следствена служба.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет, на основание чл. 314, ал. 3 ЗСВ, да ПОТВЪРДИ наложеното със Заповед №  ЛС-1255/22.04.2014 г. на Сотир Цацаров – Главен прокурор на Република България, дисциплинарно наказание по чл. 308, ал. 1, т. 1 от ЗСВ – „забележка” Васил Иванов Асенов – следовател в Национална следствена служба, за допуснати дисциплинарни нарушения по чл. 307, ал. 4, т. 2 и 5 от ЗСВ.
3.2. Прилага Заповед № ЛС-1255/22.04.2014 г. на Сотир Цацаров – Главен прокурор на Република България, към кадровото досие на магистрата.

4. ОТНОСНО: Обсъждане на промяна в Правилник за организация на дейността на Висшия съдебен съвет и неговата администрация, относно дирекция „Дисциплинарна дейност” – докладва г-жа Светла Петкова.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1.  Предлага на ВСС, на основание чл. 30, ал. 4 от ЗСВ, във връзка с чл. 355, ал. 8 от ЗСВ и § 1 от заключителните разпоредби на Правилник за организация на дейността на Висшия съдебен съвет и неговата администрация, да вземе следното решение:
 §1.В чл. 57 се прави следното допълнение:
1. В ал. 1 се създава нова точка 9:
„9. Дирекция „Дисциплинарна дейност””.
§2. В чл. 61 се прави следното изменение:
1. т. 1, буква „е” се отменя.
§3. В чл. 66 се прави следното изменение:
1. т. 1, буква „й” се отменя.
§4. Създава се нов чл. 64б със следното съдържание:

 „Чл. 64б. Дирекция „Дисциплинарна дейност” осъществява дейността си ,  както следва:
1. Подпомага Комисия по дисциплинарните производства при разглеждане на предложенията от органите и лицата по чл. 312 от ЗСВ за налагане на дисциплинарни наказания относно тяхната допустимост.
2. Подпомага Комисия по дисциплинарните производства при разглеждане на постъпилите заповеди на административни ръководители за налагане на дисциплинарни наказания „забележка” и „порицание” на съдии, прокурори и следователи.
3. Във връзка с дисциплинарната дейност на Висшия съдебен съвет поддържа и актуализира следните регистри:
-	вътрешен регистър на дисциплинарните дела;
-	вътрешен регистър на заповедите на административни ръководители по чл. 308, ал. 1, т. 1 и т. 2 от ЗСВ;
-	регистър на Комисия по дисциплинарните производства;
-	вътрешен регистър на наказателни производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател;
-	вътрешен регистър на заповедите на административни ръководители по чл. 327 ЗСВ.
4. Създава досиета по образуваните дисциплинарни дела и преписки по заповеди  на административни ръководители и води цялата кореспонденция по движението им:
-	съставя протоколи за заседанията на дисциплинарните състави под диктовката на председателя на състава, които са на разположение на страните в тридневен срок от заседанието; 
-	изготвя списъци за реда и часовете на разглеждане на делата ги поставя на информационното табло; 
-	подрежда и номерира по реда на постъпването на книжата от заседанията; 
-	съставя списъци и писма на лицата за призоваване, като отбелязва кога и къде са изпратени съобщенията, или отразява начина на уведомяването им; 
-	проверява връщането на съобщенията по делата и докладва резултата  на председателя;
         - в срока за изготвяне на протокола предава обявените за решаване дела на докладчика,   а тези с изготвени актове дисциплинарни дела – за насрочване за заседание на Висшия съдебен съвет.
5. Подпомага Висшия съдебен съвет при анализиране и обобщаване на резултатите по дисциплинарните производства.
6. Подпомага Комисия по дисциплинарните производства при разглеждане на искания за временно отстраняване от длъжност на магистрати.
7. Осъществява процесуално представителство по дисциплинарни дела и преписки.
8. При констатиране на противоречива съдебна практика, подготвя проекти на предложения за тълкувателни решения.
9. Следи дейността по изпълнение на наложените дисциплинарни наказания.       
Заключителни разпоредби

§5. Решението е прието от Висш съдебен съвет на заседанието му по протокол №  ....     /    ......    2014 г. и влиза в сила от датата на приемането му.

27.05.2014 г.			                
							ПРЕДСЕДАТЕЛ: /П/
                                                                                                      ВАСИЛ ПЕТРОВ